RETNINGSLINJER FOR MEDLEMSKAB OG BRUG AF SAGU FITNESS

*Du har med din indmeldelse og betaling af kontingentet til SAGU Fitness bekræftet, at du har læst og accepteret følgende retningslinjer for medlemskab og brug af SAGU Fitness:*

*SAGU Fitness er et foreningsbaseret fitnesscenter, drevet af frivillige kræfter.*

SAGU Fitness tilbyder:

* Fitness for alle fra 15 år og opefter.
* Fitness i velindrettet lokale med nyt udstyr fra SportArt.
* Mulighed for at træne 365 dage om året kl. 6-22.
* Veluddannede frivillige instruktører, der i fastlagte tidsrum giver råd og vejledning.
* Mulighed for gratis af få lavet (og senere tilrettet) et personligt træningsprogram.
* Mulighed for at køre cirkeltræning – fx i spidsbelastningsperioder.
* Mulighed for at deltage frit på vores Cross-Gym hold (tirsdag og fredag)
* Et godt, positivt træningsmiljø drevet af 100% frivillige kræfter.
* Ved tilmelding til SAGU Fitness får du en nøglebrik, som giver dig adgang til Fitnesslokalet - så kan du komme lige, når det passer dig (mellem kl. 6 og 22).

*Træning og ophold i fitnesslokalet er på eget ansvar.
SAGU Fitness samarbejder med Anti Doping Danmark om et sundt og dopingfrit træningsmiljø.*

Medlemskab:
- Prisen for 12 måneders medlemskab er 1200 kr.
- Et medlemskab i SAGU Fitness er et årsmedlemskab, som automatisk fornys ved udløb, hvis ikke det opsiges inden. Medlemskabet opsiges via Conventus, vores bookingsystem.
- For 300 kr. yderligere (altså 1500 kr.) kan du udvide dit medlemskab til også at indebære Indoor Cycling.
- Et medlemskab kan ikke sættes i bero, overdrages til en anden eller refunderes.

Nøglebrikker:
- Din nøglebrik er personlig og skal medbringes under træning. Der kan løbende blive foretaget kontrol.
- Bortkomne eller ødelagt nøglebrikker erstattes mod et gebyr på 100 kr.
- Bortkomne nøglebrikker meldes med det samme til SAGU Fitness via SAGUFitness@hotmail.com, så det kan spærres.
- Sker der hærværk, som følge af misbrug af din nøglebrik, kan du risikere at blive draget til økonomisk ansvar herfor.

Praktisk:
- Ryd op efter dig selv. Sæt håndvægte/vægtskiver på plads efter brug, smid brugt papir m.v. i affaldsspanden.
- Personer, der ikke er medlem, samt børn og unge under 15år, må ikke opholde sig i fitnesslokalet. Dog må børn, der endnu ikke er mobile medbringes, såfremt de ligger i en lift.
- Vis hensyn til de andre medlemmer og *foreningens instruktører (som yder frivilligt arbejde).*
- Brug af mobiltelefon begrænses til korte beskeder.
- Der er mulighed for at benytte Energiens omklædningsrum - værdigenstande kan låses inde i skabene, der vil blive opsat til formålet. *(de leveres først i oktober 2020 og man skal selv medbringe hængelås)*

Hygiejne:

- Træningsudstyr skal aftørres efter brug.
- Der skal anvendes indendørs fodtøj.

Kontakt:
SAGU Fitness udvalg; Jannie Hansen, Signe Lindberg Nielsen og Lene Jørgensen

Kontakt til udvalget kan foregå via SAGUFitness@hotmail.com eller via ”ris og ros”-postkassen, som hænger i fitnesslokalet.

Overtrædelse af ovennævnte retningslinjer kan medføre bortvisning, karantæne eller udmeldelse. Indbetalt kontingent refunderes ikke.